# Tatsuki Fujimoto

Tatsuki Fujimoto (japonès: 藤本 タツキ, nascut el 10 d'octubre de 1992 o 1993) és un mangaka japonès, conegut per les seves obres Fire Punch i Chainsaw Man.

## Biografia
### Primers anys

Tatsuki Fujimoto va néixer un 10 d'octubre (no és clar si el 10 d'octubre de 1992 o de 1993, doncs les diferents fonts difereixen), a Nikaho, Prefectura d'Akita, Japó. Començà a dibuixar a una edat primerenca. No tenia escoles preparatòries disponibles a prop de casa seva, per la qual cosa va assistir a classes de pintura a les quals assistien els seus avis i practicaven pintura a l'oli. Es va graduar en pintura occidental de la Universitat d'Art i Disseny de Tohoku a Yamagata, Yamagata el 2014.

### Carrera profesional

Fujimoto va dibuixar el 2011 el seu one-shot Niwa ni wa Niwa Niwatori ga ita (庭には二羽ニワトリがいた), que va ser nominat per al Jump SQ Monthly Award de desembre de 2011 (més tard es va publicar a la plataforma en línia Shōnen Jump+ el 17 de juliol de 2017). El one-shot de Fujimoto, Seigi no Mikata (正義の見方?), va ser una obra d'entrada per al 10th Supreme Comic Grand Prize season II el 2013. El seu següent one-shot va ser Kami Hikouki (かみひこうき), pel qual va guanyar un premi especial del jurat als Shūeisha Crown Newcomers' Awards de maig de 2013 de Shūeisha. El següent one-shot va ser Sasaki-kun ga Juudan Tometa (佐々木くんが銃弾止めた lit. Sasaki ha aturat la bala), pel qual va guanyar el seu segon premi especial del jurat als Shūeisha Crown Newcomers' Awards de juliol de 2013 (publicat més tard a la Shōnen Jump+ el 13 de juny de 2016). El one-shot de Fujimoto va ser Koi wa Moumoku (恋は盲目 lit. L'amor és cec), pel qual va guanyar una menció d'honor als premis Shūeisha Crown Newcomers' Awards de novembre de 2013, i va ser el seu primer treball publicat, es va llançar a Jump SQ. 19 vol. 13 el 19 d'abril de 2014. Els seus següents one-shots van ser Shihaku (シカク), publicat a Jump SQ. 19 vol. 14 el 19 de juny de 2014; Ningyo Rhapsody (人魚ラプソディ, Rapsòdia de la sirena), publicat a Jump SQ. 19 vol. 17 el 19 de desembre de 2014; i Yogen no Nayuta (予言のナユタ lit. Nayuta de la profecia), publicat a l'edició d'agost de 2015 de Jump Square el 4 de juliol de 2015.

## Influencies

Fujimoto va comentar que volia «dibuixar manga com a les pel·lícules coreanes», posant com a exemple la pel·lícula sud-coreana del 2008 The Chaser, va afirmar: «el personatge principal persegueix el dolent, però trenta minuts després de la pel·lícula, l'atrapa. Això se suposa que passarà al final de la pel·lícula, per la qual cosa et continues preguntant què passarà a continuació. Molta gent diu que a les pel·lícules coreanes no es pot saber el que està pensant el director, però en realitat, si mires fins al final, ho entendràs. Volia fer una cosa així». També va ser influenciat pels mangakes Hiroaki Samura, Hideki Arai i Tsutomu Nihei.

## Obres
### Serialitzades

* Fire Punch (ファイアパンチ, Faiā Panchi) (2016–2018) — Serialitzada a la revista digital Shōnen Jump+. Recopilat i publicat per Shūeisha en vuit volums.
* Chainsaw Man (チェンソーマン, Chensō Man) (2018–present) — Serialitzada a la revista Shūkan Shōnen Jump (2018-2020) i Shōnen Jump+ (2022-present) i publicat per Shūeisha.

### One shots

* Seigi no Mikata (正義の見方) (2013) - No publicat
* Kami Hikouki (かみひこうき) (2013) - No publicat
* Fujimoto Tatsuki Tanpenshū (藤本タツキ短編集) (2021)
** Niwa ni wa Niwa Niwatori ga ita (庭には二羽ニワトリがいた) (2011)
** Sasaki-kun ga Juudan Tometa (佐々木くんが銃弾止めた, lit. «Sasaki ha parat la bala») (2013)
** Koi wa Moumoku (恋は盲目, lit. «L'amor és cec») (2013)
** Shikaku (シカク) (2014)
** Ningyo Rhapsody (人魚ラプソディ, lit. «Rapsòdia de la sirena») (2014)
** Yogen no Nayuta (予言のナユタ, lit. «Nayuta de la profecia») (2015)
** Me ga Sametara Onnanoko ni Natteita Yamai (目が覚めたら女の子になっていた病, lit. «Quan em vaig despertar, m'havia convertit en una noia malaltissa») (2017) — Publicat en la Shōnen Jump+.
** Tetteleposan (テッテレポサンヌ) (2019) — Publicat en la Jump Square.
** Imōto no Ane (妹の姉) (2019) — Publicat en la Jump Square.
* Look Back (ルックバック, Rukku Bakku) (2021) — Publicat en la Shōnen Jump+.
* Sayonara Eri (さよなら絵梨) (2022) — Publicat en la Shōnen Jump+.
* Futsū ni Kiitekure (フツーに聞いてくれ, lit. Escolta'm simplement) (2022) — Il·lustrat per Oto Tōda; Publicat en la Shōnen Jump+.

## Notes

* 1 2 El 2017, Koharu Nagayama (el mateix Fujimoto sota un àlies, afirmava ser el seu germà petit) va escriure a Twitter que l'autor devia tenir «24, 25 o 26 anys» i també que faria 25 anys aquell any. Shōgakukan també va declarar que l'autor havia nascut el 1992. No obstant això, segonns Shihei Lin (editor de Fujimoto) i Shūeisha, tenia 17 anys el 2011 (en faria 18 aquell any) quan va enviar el seu primer one-shot i segons Oricon va néixer el 1993.

## Referències

* 1 2 3 «【第66回】担当作家 藤本タツキ先生Q&A！» (en japonès). [Consulta: 29 agost 2021].
* ↑ Morrissy, Kim. «Studio Ghibli Twitter Account Gives Shout Out to Chainsaw Man» (en anglès), 31-08-2021. [Consulta: 15 octubre 2022].
* ↑ Error: hi ha títol o url, però calen tots dos paràmetres.Koharu Nagayama [@nagayama_koharu]. «», 08-10-2017.
* ↑ Error: hi ha títol o url, però calen tots dos paràmetres.Koharu Nagayama [@nagayama_koharu]. «» (en japonès), 10-10-2017.
* 1 2 «第66回 小学館漫画賞が 決定いたしました!!» (en japonès). Shōgakukan. Arxivat de l'original el 2021-01-28. [Consulta: 15 octubre 2022].
* 1 2 3 «[特別読切6ファイアパンチ]» (en japonès). [Consulta: 29 agost 2021].
* ↑ «漫画『チェンソーマン』第1部完結、第2部がジャンプ+に掲載へ TVアニメ化など新情報続々» (en japonès), 14-12-2020. [Consulta: 29 agost 2021].
* 1 2 «藤本タツキ×沙村広明奇跡の対談 [5]» (en japonès). [Consulta: 29 agost 2021].
* ↑ «藤本 タツキ» (en japonès). Arxivat de l'original el 2021-01-09. [Consulta: 29 agost 2021].
* ↑ Shōnen Jump+ [@shonenjump_plus]. «『ファイアパンチ』の藤本タツキ、初投稿の衝撃作！！『庭には二羽ニワトリがいた。』更新 才能が爆発する幻の特別読切！！» (en japonès), 17-07-2017. Arxivat de l'original el 9 de gener de 2021.
* ↑ «第10回SupremeComic大賞seasonII» (en japonès). Arxivat de l'original el 2016-06-29. [Consulta: 29 agost 2021].
* ↑ «クラウン新人漫画賞 第3回 結果発表» (en japonès). [Consulta: 29 agost 2021].
* ↑ «クラウン新人漫画賞 第5回 結果発表» (en japonès). [Consulta: 29 agost 2021].
* ↑ Jump Square [@jump_sq]. «『ファイアパンチ』の藤本タツキ先生のデビュー前の受賞作！『佐々木くんが銃弾止めた』本日ジャンプ＋にて公開！担当としては本作で藤本君読切デビューだ！って意気込んでいた作品です/林↓», 13-06-2016.
* ↑ «藤本タツキ» (en japonès). [Consulta: 29 agost 2021].
* ↑ «クラウン新人漫画賞 第9回 結果発表» (en japonès). Shūeisha. [Consulta: 29 agost 2021].
* ↑ «ジャンプSQ.19 Vol.13 2014年5月号» (en japonès). Neowing. [Consulta: 29 agost 2021].
* ↑ «ジャンプＳＱ．（ジャンプスクエア）増刊 （２０１５年１月号）» (en japonès). Arxivat de l'original el 29 d'agost de 2021.
* ↑ Jump Square [@jump_sq]. «発売中のジャンプSQ.19に鬼才、藤本タツキ先生の新作『シカク』掲載中…！担当編集としても衝撃を覚えた読切です…！是非ご一読を…！この導入に引き込まれました！！！» (en japonès), 20-06-2014. Arxivat de l'original el 9 de gener de 2021.
* ↑ «ジャンプSQ.8月号 7月4日» (en japonès). [Consulta: 29 agost 2021].
* 1 2 «藤本タツキ×沙村広明奇跡の対談 [1]» (en japonès). Arxivat de l'original el 12 d'agost de 2022. [Consulta: 15 octubre 2022].
* ↑ «【インタビュー】藤本タツキ『ファイアパンチ』ネットでも話題騒然になった第1話・衝撃的なネームを超特別公開!!» (en japonès), 09-06-2017. Arxivat de l'original el 19 d'octubre de 2021. [Consulta: 15 octubre 2022].